section_heading: Etiopija
paragraph_text: F-5 etiopskog ratnog zrakoplovstva se koristio u borbama protiv somalskih snaga tijekom Ogaden rata (1977. – 1978.). Somalija je raspolagala s MiG-21MF (dostavljeni 1970-ih) uz potporu MiG-17 (dostavljeni 1960-ih) koje je zemlja nabavila od Sovjetskog Saveza. Etiopski F-5E su pokazali zračnu superiornost u odnosu na somalske jer su koristili moderne AIM-9B zrak-zrak projektile. Etiopski vojni piloti tada su zračne vježbe vršili na modelima F-5E protiv inačica F-5A i F-86 Sabre (koji su simulirali somalske MiG-21 i MiG-17).